அந்தி நேரம் - காதல் கவிதை

வானமதில் வெண்ணிலவு தோன்றும் நேரம் 
  வையமதில் அல்லி முகம்  மலரும் நேரம் 
 கானமதைக் கருங்குயிலும்  இசைக்கும் நேரம் 
  கரிய குழல் பூவினுள் ஒளியும் நேரம் 
  நானமர்ந்து கவியிதனை எழுதும் நேரம் 
  நங்கையவள் நின்றிருந்தாள் சாலை ஓரம்  ! 
 பூவையவள் விழிகளிலே சோகம் கண்டேன் 
 பூவிழிகள் எங்கும் அலைபாயக் கண்டேன் 
  பாவை தேடுவது என்னவன தெரிந்துக் கொண்டேன் 
 பால் வடியும் அவள் முகத்தில் கவிதை கண்டேன் 
  நங்கையவள் நினைவுதனை மனதிற் கொண்டே 
  நானிந்தக் கவிதையினை எழுதுகின்றேன் ! 
 வண்டமர்ந்து மலரினைத் தழுவும் நேரம் 
  வாசமுள்ள பூவினம் மயக்கும் நேரம் 
  வைத்தவிழி எடுக்காமல் சாலை ஓரம் 
  வஞ்சி அவள் நின்றிருந்தாள் அந்தி நேரம் 
 வான் பறக்கும் பறவையினமும் ஓயும் நேரம் 
  கார் குழலாள் காத்திருந்தாள் சாலை ஓரம் ! 
 பார்த்திருந்த நாயகனும் வந்து விடவே 
  பூத்திருந்த முகத்தினிலே பொலிவு கண்டேன் 
 காத்திருந்த கண்கள் அனல்  வீசக் கண்டேன்-முகம் 
  சேர்த்தணைத்து காதலனும் கெஞ்சக் கண்டேன் ! 
 நால்விழியில் நடக்கின்ற லீலைகளை இனி - தான் 
 நாணமின்றி பார்த்து நிற்கக் கூடாதென 
  வானில் ஒளி வீசி நின்ற நிலவும் கூட 
  மேகத்தின் ஊடே போய் ஒளியக் கண்டேன் 
  நான் மட்டும் நிற்கலாமோ அந்த நேரம் - என 
 நானுணர்ந்து நடக்கின்றேன் அந்திநேரம்  ! 
 வானமதில் வெண்ணிலவு தோன்றும் நேரம் 
  வையமதில் அல்லி முகம்  மலரும் நேரம் 
 கானமதைக் கருங்குயிலும்  இசைக்கும் நேரம் 
  கரிய குழல் பூவினுள் ஒளியும் நேரம் 
  நானமர்ந்து கவியிதனை எழுதும் நேரம் 
  நங்கையவள் நின்றிருந்தாள் சாலை ஓரம்  ! 
 பூவையவள் விழிகளிலே சோகம் கண்டேன் 
 பூவிழிகள் எங்கும் அலைபாயக் கண்டேன் 
  பாவை தேடுவது என்னவன தெரிந்துக் கொண்டேன் 
 பால் வடியும் அவள் முகத்தில் கவிதை கண்டேன் 
  நங்கையவள் நினைவுதனை மனதிற் கொண்டே 
  நானிந்தக் கவிதையினை எழுதுகின்றேன் ! 
 வண்டமர்ந்து மலரினைத் தழுவும் நேரம் 
  வாசமுள்ள பூவினம் மயக்கும் நேரம் 
  வைத்தவிழி எடுக்காமல் சாலை ஓரம் 
  வஞ்சி அவள் நின்றிருந்தாள் அந்தி நேரம் 
 வான் பறக்கும் பறவையினமும் ஓயும் நேரம் 
  கார் குழலாள் காத்திருந்தாள் சாலை ஓரம் ! 
 பார்த்திருந்த நாயகனும் வந்து விடவே 
  பூத்திருந்த முகத்தினிலே பொலிவு கண்டேன் 
 காத்திருந்த கண்கள் அனல்  வீசக் கண்டேன்-முகம் 
  சேர்த்தணைத்து காதலனும் கெஞ்சக் கண்டேன் ! 
 நால்விழியில் நடக்கின்ற லீலைகளை இனி - தான் 
 நாணமின்றி பார்த்து நிற்கக் கூடாதென 
  வானில் ஒளி வீசி நின்ற நிலவும் கூட 
  மேகத்தின் ஊடே போய் ஒளியக் கண்டேன் 
  நான் மட்டும் நிற்கலாமோ அந்த நேரம் - என 
 நானுணர்ந்து நடக்கின்றேன் அந்திநேரம்  !